Жалба, подадена на 24 септември 2018 г. от NKT Verwaltungs GmbH, предишно nkt cables GmbH, NKT A/S, предишно NKT Holding A/S срещу решението, постановено от Общия съд (осми състав) на 12 юли 2018 г. по дело T-447/14, NKT Verwaltungs и NKT/Комисия
(Дело C-607/18 P)
Език на производството: английски
Страни
Жалбоподатели: NKT Verwaltungs GmbH, предишно nkt cables GmbH, NKT A/S, предишно NKT Holding A/S (представители: B. Creve, advocaat, M. Kofmann, advokat)
Друга страна в производството: Европейска комисия
Искания на жалбоподателите
Жалбоподателите искат от Съда:
да отмени обжалваното съдебно решение изцяло или частично,
да отмени разглежданото решение1 изцяло или частично,
алтернативно, да върне делото на Общия съд за решение в съответствие с решението на Съда,
да постанови процесуално-организационно действие, и
да осъди Комисията да заплати съдебните разноски както в производството по обжалване, така и в производството пред Общия съд.
Основания и основни доводи
Първо основание: Общият съд погрешно е определил териториалния обхват на нарушението.
Второ основание: Общият съд е допуснал грешки в правото при преценката на обхвата на участието на SCI2 и на NKT и знанието на SCI.
Трето основание: Общият съд е допуснал грешки в правото, като е приел, че правото на защита на жалбоподателите не е било нарушено.
Четвърто основание: Общият съд е допуснал грешки в правото, като е отхвърлил искането на жалбоподателите за отмяна или намаляване на глобата.
____________
1 Решение C(2014) 2139 окончателен на Европейската комисия от 2 април 2014 година относно производство по член 101 от Договора за функционирането на Европейския съюз и член 53 от Споразумението за ЕИП.
2 Единно и продължено нарушение.